
	วันศุกร์ 29 พฤศจิกายน 2562

	เวลา 07:45 - 08:00 น.
	คณะออกเดินทางจากปุณยมันตรารีสอร์ท ไปยังศูนย์ผลิตและจำหน่ายงานมือ

	เวลา 08:00 - 09:20 น.
	ศึกษาดูงานศูนย์ผลิตและจำหน่ายงานมือ (โรงงานทอผ้า และสำนักงานจัดการสิ่งแวดล้อม)"ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นการพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานกระดาษสา • ชมโรงงานคั่วกาแฟดอยตุง • ชมโรงงานเซรามิก"

	เวลา 09:20 - 09:45 น.
	ออกเดินทางจากศูนย์ผลิตและจำหน่ายงานมือ ไปยังแปลงปลูกป่าเศรษฐกิจ บริษัท นวุติ จำกัด ไซด์ 1 

	เวลา 09:45 - 10:30 น.
	ศึกษาดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย "บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุงฯ โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 10:30 - 10:45 น.
	ออกเดินทางจากโรงงานแปรรูปแมคคาเดเมีย บริษัท นวุติ จำกัด ไปยังห้องประชุมออดิทอเรียม หอแห่งแรงบันดาลใจ

	เวลา 10:45 - 11:00 น.
	รับประทานอาหารว่าง หน้าห้องประชุมออดิทอเรียม

	เวลา 11:00 - 12:00 น.
	ฟังบรรยายสรุป "หลักการพัฒนาตามตำราแม่ฟ้าหลวง และการดำเนินธุรกิจเพื่อสังคม" พร้อมพูดคุยแลกเปลี่ยน โดย....

	เวลา 12:00 - 12:15 น.
	ออกเดินทางจากห้องประชุมออดิทอเรียม ไปยังศาลาลีลาวดี

	เวลา 12:15 - 13:30 น.
	รับประทานอาหารกลางวัน 

	เวลา 13:30 - 14:15 น.
	ออกเดินทางจากโครงการพัฒนาดอยตุงฯ ไปยังโรงงานหลวงอาหารสำเร็จรูปที่ ๒ (แม่จัน) "โดยสวัสดิภาพ"


